கேள்வி: கவிதா தேவி (மல்யுத்தம்) - தொழில்முறை மல்யுத்த வாழ்க்கை பற்றி விளக்கவும்.
பதில்: 24 பிப்ரவரி 2016 அன்று, கவிதா தலால் ஒரு தொழில்முறை மல்யுத்த வீரராக தனது பயிற்சியைத் தொடங்க, தி கிரேட் காளீ ''கண்டங்களுக்கான மல்யுத்த பொழுதுபோக்கு'' என்ற விளம்பர நிக்ழச்சியில் நுழைந்தார். தேவி ஜூன் 2016 இல் கவிதா என்ற பெயரில் விளம்பரத்திற்காக அறிமுகமானார். பி. பி. புல் புல் என்பவருடன் மோதினார். ஜூன் 25 அன்று, ஹார்ட் கேடி என்ற புதிய பெயருடன் தோன்றினார், பி. பி. புல் புல் மற்றும் சூப்பர் கல்சா ஆகியோருக்கு எதிரான முதல் கலப்புப் போட்டியில் சாஹில் சாங்வானுடன் இணைந்து விளையாடினார். ஒரு தொழில்முறை மல்யுத்த வீரராக மாற தனது முக்கிய உத்வேகமாக தனது பயிற்சியாளர் தி கிரேட் காளியை கவிதா மேற்கோள் காட்டுகிறார். ஜூலை 13 அன்று, அமெரிக்க தொழில்முறை மல்யுத்த ஊக்குவிப்பு நிறுவனமான உலக மற்போர் மகிழ்கலை நிறுவனம் ஊக்குவிக்கப்பட்ட ''மே யங் கிளாசிக்'' போட்டியின் பங்கேற்பாளர்களில் ஒருவராக அறிவிக்கப்பட்டார். ஆகஸ்ட் 28 அன்று, கவிதா முதல் சுற்றில் நியூசிலாந்து ''தகோடா கை'' என்பவரால் வெளியேற்றப்பட்டார். அக்டோபர் 15,2017 அன்று, தேவி ஒரு ஒப்பந்தத்தில் கையெழுத்திட்டதாக உலக மற்போர் மகிழ்கலை நிறுவனம் அறிவித்தது. 8 ஏப்ரல் 2018 அன்று, தேவி நிறுவனம் நடத்தும் ஒரு போட்டியில் தோன்றினார். அதே நேரத்தில் நிறுவனத்தின் தொழில்முறை மல்யுத்த நிகழ்விலும் அறிமுகமானார். தொடக்கப் போட்டியில் இவர் அமெரிக்க ஐக்கிய நாடுகள் சாரா லோகனால் வெளியேற்றப்பட்டார். ஏப்ரல் 19 அன்று, தேவி ''என்எக்ஸ்டி'' என்ற நேரடி நிகழ்வில் அறிமுகமானார். ''தகோடா கை'' மற்றும் ''எசுடெஃபானி நெவெல்'' ஆகியோருக்கு எதிராக கனடாவின் அலியாவுடன் இணைந்து போட்டியிட்டு தோல்வியடைந்தார். பின்னர் ''மே யங் கிளாசிக்'' 2018 போட்டியில் பங்கேற்றார். ஆனால் முதல் சுற்றிலேயே அமெரிக்காவின் கெய்ட்லினுக்கு எதிராக தோல்வியடைந்தார். 19 மே 2021 அன்று, தேவி உலக மற்போர் மகிழ்கலை நிறுவனத்திலிருந்து விடுவிக்கப்பட்டதாக அறிவிக்கப்பட்டது.